తెలంగాణలో మహిళా తహసీల్దార్ దారుణహత్య WATCH LIVE TV
మహాపోరుకు ఈడెన్ గార్డెన్స్ సిద్ధం
నేటి సాయంత్రం టీ20 ప్రపంచకప్ లో భాగంగా దాయాదులు భారత్-పాక్ తలపడబోతున్నాయి.
TNN | Updated:
Mar 19, 2016, 07:33AM IST
క్రికెట్ అభిమానులు ఎదురుచూసిన రోజు వచ్చింది. నేటి సాయంత్రం టీ20 ప్రపంచకప్ లో భాగంగా దాయాదులు భారత్-పాక్ తలపడబోతున్నాయి. ఆసియాకప్ లో ఘోరంగా విఫలమైన పాక్ ప్రతీకారం తీర్చుకోవాలని బరిలో దిగుతుండగా... స్వదేశంలో జరుగుతున్న ఆటలో కచ్చితంగా గెలవాలన్న ఒత్తిడితో భారత్ మైదనంలో అడుగుపెట్టబోతోంది. కోల్‌కతాలోని ఈడెన్ గార్డెన్స్ ఇందుకు వేదిక అయ్యింది. ఇంతవరకు జరిగిన మ్యాచులని చూస్తే టీ20 మ్యాచుల్లో పాక్ పై ఓటమే ఎరుగని చరిత్ర భారత్‌ది. కాకపోతే ఈ మ్యాచులో ఆ చరిత్రని తలచుకుని ధీమాగా ఆడే పరిస్థితి లేదు. ఎందుకంటే ఈ మ్యాచులో ఓడితే... ప్రపంచకప్ నుంచి ఇంటికి చేరాల్సిందే. ఇప్పటికే ధోనీ సేన తొలిమ్యాచులో న్యూజిలాండ్‌తో ఓడిపోయి కష్టాల్లో పడింది. ఇక నుంచి ప్రతి మ్యాచ్ తప్పకుండా గెలవాల్సిన పరిస్థితి ఏర్పడింది. మిగతా దేశాలతో కన్నా పాక్‌తో మ్యాచ్ భావోద్వేగాలతోనూ, పరువుతోనూ కూడుకున్నది. ఏ దేశంపై ఓడినా ఫర్వాలేదు కానీ, పాక్ పై మాత్రం కచ్చితంగా గెలవాలన్న కోరికతోనే ఉంటారు భారత క్రికెట్ అభిమానులు.